stanford-oval/wikipedia huggingface dataset:
Fanaa
Soundtrack

Fanaa on viimeinen elokuva, johon säveltäjäduo Jatin-Lalit sävelsi musiikin yhdessä. Sanoitukset kirjoitti Prasoon Joshi.
|  |
| --- | --- | --- | --- | --- | --- | --- | --- | --- | --- |
| Nro | Nimi | Laulaja(t) | Kesto |  |  |  |  |  |  |
| 1. | ”Chand Sifarish” | Shaan, Kailash Kher | 4.37 |  |  |  |  |  |  |
| 2. | ”Mere Haath Main” | Sonu Nigam, Sunidhi Chauhan, Aamir Khan, Kajol | 4.48 |  |  |  |  |  |  |
| 3. | ”Des Rangila” | Mahalakshmi Iyer | 5.18 |  |  |  |  |  |  |
| 4. | ”Dekho Na” | Sonu Nigam, Sunidhi Chauhan | 5.24 |  |  |  |  |  |  |
| 5. | ”Chanda Chamke” | Babul Supriyo, Mahalakshmi Iyer, Master Akshay Bhagwat, Aamir Khan, Kajol | 3.50 |  |  |  |  |  |  |
| 6. | ”Destroyed In Love” | Instrumentaali | 4.52 |  |  |  |  |  |  |
| 7. | ”Fanaa For You” | DJ Aqeel | 4.26 |  |  |  |  |  |  |
Palkinnot

Paras naispääosa – Kajol
Paras mieslaulaja – Shaan (”Chand Sifarish”)
Paras sanoitus – Prasoon Joshi (”Chand Sifarish”)
Paras mieslaulaja – Shaan (”Chand Sifarish”)
Paras sanoitus – Prasoon Joshi (”Chand Sifarish”)
Paras mieslaulaja – Shaan (”Chand Sifarish”)
Paras naispääosa – Kajol
Paras mieslaulaja – Shaan (”Chand Sifarish”)
Aiheesta muualla

Fanaa Internet Movie Databasessa (englanniksi)
Fanaa AllMoviessa. (englanniksi)
Färsaarten yliopisto

| Färsaarten yliopisto> Fróðskaparsetur Føroya |
| --- | --- |

 lat. Academia Færoensis 
Motto:  Mildar veittrar tendraðu ein vita føroyum stjørnuleið frá øld til øld
Perustettu:  1965
Tyyppi:  julkinen
Henkilökunta:  45
Opiskelijoita:  1 200
Sijainti:  Tórshavn,  Färsaaret
Sivusto:  www.setur.fo
Yliopiston terveydenhuollon tiedekunnan rakennus.
Färsaarten yliopisto on julkisrahoitteinen yliopisto Färsaarten pääkaupungissa Tórshavnissa. Yliopisto jakautuu viiteen tiedekuntaan: fäärin kieli ja kirjallisuus, koulutus, tiede ja teknologia, terveydenhuolto sekä historia ja yhteiskuntatieteet. Yliopistossa on mahdollista suorittaa alempi korkeakoulututkinto, maisterin tutkinto sekä filosofian tohtorin oppiarvo, yhteensä yli 20 eri tutkintoa. Yliopistossa on vain 1 200 opiskelijaa ja sen opetuskieli on fääri. Färsaarten yliopisto tekee läheistä yhteistyötä Islannin yliopiston ja Kööpenhaminan yliopiston kanssa. Färsaarten yliopisto on perustettu vuonna 1965.
Aiheesta muualla

Yliopiston sivut
Gayageum

| Gayageum |
| --- | --- |

Soitinryhmä:  Kielisoittimet
Alkuperämaa / ‑alue:  Korea
Liittyvä musiikin tyylilaji:  kansanmusiikki
Samankaltaisia soittimia:  guzheng, koto, yatga, đàn tranh
Gayageum tai kayagum (hangeul: 가야금, hanja: 伽倻琴) on perinteinen korealainen sitramainen kielisoitin, jossa on 12 kieltä, vaikka osassa viimeaikaisemmista muunnoksista on 21 tai muu määrä kieliä. Gayageum on mahdollisesti tunnetuin perinteinen korealainen soitin. Se on sukua muille aasialaisille soittimille, kuten kiinalaiselle guzhengille, japanilaiselle kotolle, mongolialaiselle yatgalle ja vietnamilaiselle đàn tranhille.
Fajanssi

Ns. "pöllöpokaali". Schaffhausenin kaupungin palkintopokaali, fajanssia, 1500-luku.
Fajanssi on keskilämpötilassa eli 1050–1150 celsiusasteessa poltettua huokoista ja vaaleaa keraamista massaa.
Nimitykset

Fajanssi on nimetty italialaisen Faenzan kaupungin mukaan. Välimeren maiden sinivalkoiseksi koristeltua fajanssikeramiikkaa kutsutaan majolikaksi.
Ominaisuudet

Fajanssi on posliinia ja kivitavaraa huokoisempaa. Jos lasitus ei ole hyvä, fajanssiesineet imevät vettä astianpesukoneessa ja alkavat säröillä. 1920-luvulla kehitetty timanttifajanssi on hieman sinertävää fajanssia, joka on ominaisuuksiltaan lähes posliinin veroista.
Käyttö

Fajanssista tehdään kylpyhuoneiden verhoukseen käytettäviä kaakelilaattoja. Myös ruokailuastiat valmistettiin Suomessa 1960-luvulle asti fajanssista, jota alettiin korvata kestävämmällä posliinilla vasta 1970-luvulla.
Valmistus

Fajanssi poltetaan kahteen kertaan, ja jälkimmäisellä polttokerralla se lasitetaan läpinäkymättömällä lasitteella. Länsimaissa käytetään tavallisimmin valkoista tinalasittetta. Aiemmin länsimaissakin käytettiin yleisesti lyijylasitetta. Lyijyn käyttö astioissa kiellettiin sittemmin monessa länsimaassa.
Terveysriskit

Ennen 1960-lukua valmistetuista fajanssiastioista saattaa irrota liian suuria määriä lyijyä etenkin, jos niissä säilytetään happamia ruokia tai juomia. Vielä seitsemänkymmenluvulla joka kolmas Suomessa myyty keramiikka-astia ylitti lyijypitoisuuden enimmäisraja-arvon. Lyijylasitteella käsitellyistä astioista saattaa irrota päivittäiskäytössä jopa niin paljon lyijyä että lyijyn kokonaissaanti kaksinkertaistuu.
Aiheesta muualla

Kuvia tai muita tiedostoja aiheesta Fajanssi Wikimedia Commonsissa
Perinteisellä tyylillä koristeltu fajanssilautanen Faenzasta.
Forum Virium Helsinki

Forum Virium Helsingin logo.
Forum Virium Helsinki on Helsingin kaupungin innovaatioyhtiö, joka kehittää tulevaisuuden kaupunkiratkaisuja yhteistyössä yritysten, tiedeyhteisön ja kaupunkilaisten kanssa. Yhtiön strateginen tavoite on tehdä Helsingistä maailman toimivin älykaupunki.
Forum Virium Helsingin suurimpia saavutuksia ovat Helsingin kaupungin datan avaaminen, Kalasataman älykaupunginosan kehityksen vauhdittaminen ja itseohjautuvan liikenteen sekä robottibussien pilotointi Helsingissä. Helsingin kaupungin asukkaat osallistuvat palvelujen kehittämiseen. Esimerkiksi Kalasataman asukkaista kolmasosa on osallistunut alueen kokeiluihin, pilotteihin ja kehitystoimintaan. Forum Virium Helsinki on onnistunut lisäämään vajaakäyttöisten tilojen käyttöä Helsingissä älyratkaisuilla.Yhtiön ja Helsingin älykaupunkisaavutuksia on kehunut muun muassa The New York Times.
Vuonna 2005 perustettu Forum Virium Helsinki on Helsingin kaupungin itsenäinen tytäryhtiö, jonka rahoituksesta noin kaksi kolmasosaa tulee Euroopan unionin hankkeista ja kolmasosa kaupungilta. Forum Virium Helsinki on voittoa tavoittelematon osakeyhtiö. Yhtiössä työskentelee hankkeiden määrästä riippuen tyypillisesti noin 60 asiantuntijaa. Forum Viriumin toimitusjohtaja on Mika Malin.
Forum Virium Helsingin toiminta keskittyy käytännönläheisiin kehityshankkeisiin, joissa pilotoidaan ja kehitetään uusia ratkaisuja ja palveluinnovaatioita vastaamaan tulevaisuuden haasteisiin. Hankkeita toteutetaan seuraavissa ohjelmakokonaisuuksissa: Älyliikenne, älykaupunki ja esineiden internet & data.
Aiheesta muualla

Forum Virium Helsingin verkkosivut.
Fabienne Delsol

| Fabienne Delsol> Henkilötiedot |
| --- | --- |
Syntynyt: Limoges, Ranska
Ammatti:  laulaja
Muusikko
Laulukielet:  englanti, ranska
Aktiivisena:  1996–
Tyylilajit:  indie pop, UK garage, garage rock revival
Soittimet:  laulu
Yhtyeet:  The Bristols
Levy-yhtiöt:  Damaged Goods
  [ Muokkaa Wikidatassa ] [ ohje ]  
Fabienne Delsol (s. Limoges, Ranska) on ranskalainen laulaja, joka esiintyy kuitenkin enimmäkseen englanniksi. Hänen musiikkinsa edustaa 60-lukulaista tai garage rock revival -tyyliä. Hän aloitti uransa 1990-luvun lopulla Englannissa.
Musiikkiura > The Bristols

Keski-Ranskassa sijaitseva Limoges on tunnettu posliinista ja tammitynnyreistä, mutta Fabienne Delsolia kiinnosti enemmän musiikki. Erityisesti Delsolin mielenkiinnon kohteita olivat rock & roll and Serge Gainsbourg. Musiikkia tehdäkseen Fabienne Delsol muutti 1996 Lontooseen, jossa hän ystävystyi levytuottaja Liam Watsonin kanssa. Watsonin perustama ja osin omistama levytysstudio Toe Rag Studios on keskittynyt analogiseen levytuotantoon. Watson toimi tuottajana ja äänisuunnittelijana esimerkiksi The White Stripesin 2003 julkaistulla Elephant-levyllä. Watson auttoi kasaamaan uutta UK garage -yhtyettä, jolla ei vielä ollut laulajaa. Niin Watson sitten houkutteli koesoittoon Delsolin, jolla ei vielä juuri ollut kokemusta laulajana. Liam Watson piti kuulemastaan, ja niin Fabiennesta tuli The Bristolsin laulaja. Muita yhtyeen jäseniä olivat rumpali Bruce Brand, kitaristi Owen Thomas sekä basisti Parsley. The Bristols julkaisi kaksi levyä: vuonna 1999 Introducing...  ja 2001 Tune In With...  ja kolme singleä, ja keikkaili viitisen vuotta pitkin Eurooppaa muiden saman levy-yhtiön bändien kanssa, kunnes lopetti toimintansa 2003. Tämän jälkeen on julkaistu vielä kokoelmalevy The Best Of Fabienne Delsol & The Bristols.
Musiikkiura > Sooloura

The Bristolsin hajoamisen jälkeen Delsol ei jäänyt aikailemaan vaan siirtyi soolouralle ja Liam Watson ryhtyi hänen tuottajakseen. Syksyllä 2004 ilmestyi Fabienne Delsolin ensimmäinen soololevy No Time for Sorrows, joka sisälsi The Bristolsia selkeämpiä pop- ja rock-kappaleita ja häivähdyksen psykedeliaa. Levyn kolmestatoista kappaleesta yhden, ”Laisse Tomber les Filles”, Delsol lauloi ranskaksi. Tämä laulu on Serge Gainsbourgn säveltämä ja France Gallin ensimmäisen kerran levyttämä. Levyllä on muun muassa Tom Jonesin vuonna 1964 levyttämä kappale ”Chills and Fever”. Ensilevyn menestyksen vanavedessä julkaistiin 2006 sitten kokoelmalevy The Best Of Fabienne Delsol & The Bristols, jolla oli hänen vanhan yhtyeensä kappaleita ja jonkin verran lauluja soolouralta. Delsolin toinen levy Between You and Me julkaistiin 2007. Kakkoslevy on entistä eloisampaa, hienostunutta retro-popia ja garage rockia. Levyllä on 14 kappaletta, joista kolme Fabienne laulaa ranskaksi. Yksi näistä kappaleista, ”Pas Gentille”, on versio Kim Wilden isän Marty Wilden biisistä ”Bad Boy”. Ranskaksi saman kappaleen on aiemmin tehnyt myös Françoise Hardy. Syksyllä 2010 julkaistu kolmas levy On My Mind tuo Delsolin pop-vaikutteiden psykedeelisen puolen hieman entistä selvemmin esille. Tällä levyllä on 12 laulua, joista kaksi on ranskaksi.
Joissain kohdin Delsolin ranskankielinen tausta näkyy niin, että H-kirjain jää paikoin ääntämättä. Esimerkiksi Between You and Me -levyn kappaleessa ”Loot” Fabienne laulaa: "Money money sure can buy you honey, and at least I've heard it's true. But loot won't (h)elp me getting close to you".
Levytykset > The Bristolsin kanssa

Introducing... The Bristols (1999)
Tune In With... The Bristols (2001)
The Best Of Fabienne Delsol & The Bristols (2006)
Levytykset > Soolo-levyt

No Time for Sorrows (2004)
Between You and Me (2007)
On My Mind (2010)
Levytykset > Singlet ja EP:t

I'm Gonna Catch Me a Rat / And I Have Learned to Dream (2007)
Aiheesta muualla

Fabienne Delsol – (www.discogs.com) (englanniksi)
Glaukos (Minoksen poika)

Glaukos (m.kreik. Γλαῦκος) oli kreikkalaisessa mytologiassa Minoksen ja Pasifaen poika.
Eräänä päivänä Glaukoksen ollessa leikkimässä pallolla tai jahtaamassa hiirtä hän yllättäen hävisi. Hänen vanhempansa kävivät kysymässä neuvoa tietäjilltä, jotka kertoivat heidän keskuuteensä syntyneen väriä vaihtavan vasikan, joka kolme kertaa päivässä vaihtoi väriään valkoisesta punaiseen ja siitä edelleen mustaksi, ja kuka tahansa, joka keksisi sen yhdenkaltaisuuden, löytäisi myös lapsen. Polyidos vertasi sen samankaltaisuutta mulperipuun hedelmään tai karhunvatukkaan, ja Minos lähetti hänet etsimään lasta.
Etsiessään poikaa Polyidos näki pöllöin ajavan mehiläisiä ulos viinikellarista Minoksen palatsissa. Viinikellarissa oli tynnyrillinen hunajaa, ja Glaukos kuolleena sen sisällä. Minos vaati Polyidosta herättämään poikansa takaisin henkiin, ja vaikka Polyidos vastusteli, Minoksella oli hyvät perusteet pitäytyä vaatimuksessaan; oraakkeli oli kertonut näkijän palauttavan lapsen eloon. Niin Minos telkesi Polyidoksen pojan ruumiin kanssa samaan tilaan. Kun paikalle ilmestyi käärme, Polyidos tappoi sen kivellä. Pian kuitenkin sitä etsimään saapui toinen käärme, ja nähtyään kumppaninsa kuolleena, se lähti ja palasi mukanaan yrtti, jolla se herätti ensimmäisen käärmeen takaisin eloon. Seuraten tätä esimerkkiä, Polyidos käytti samaa yrttiä herättääkseen myös Glaukoksen kuolleista.
Minos kieltäytyi päästämästä Polyidosta lähtemään Kreetalta, ennen kuin hän olisi opettanut Glaukokselle selvinnäkemisen taidon. Polyidos teki näin, mutta viime hetkellä ennen lähtöään hän pyysi Glaukosta sylkäisemään suuhunsa. Tämän teki ja samalla unohti kaiken oppimansa.
Hyginus tosin kertoo tarinasta myös toista versiota, jossa Polyidoksen sijasta Glaukoksen herätti henkiin Asklepios, lääketieteen jumala, joka tappoi käärmeen sauvallaan, mikä selittää myös lääketieteen tunnuksen – sauvan ympärille kietoutuneen käärmeen.
Glaukos (Sisyfoksen poika)

Glaukos (m.kreik. Γλαῦκος, lat. Glaucus) oli kreikkalaisessa mytologiassa Korintin kuningas, Sisyfoksen ja Meropen poika. Hän oli myös Bellerofonin isä.
Tarinan mukaan Glaukos suututti Afroditen; pyrkiessään saamaan hevosensa nopeammiksi hän kielsi niiltä tulemisen astutetuiksi. Niin kesken kilpa-ajojen Afrodite istutti Glaukoksen hevosiin vimman kuningas Peliaan hautajaisten aikana. Pillastuneet hevoset repivät Glaukoksen raajat irti ja nauttivat hänen lihaansa. Hänen haamustaan tuli taraksippos, joka pelästytti hevosia Isthmian kisojen aikana.
Glaukos (Hippolokhoksen poika)

Glaukos (oikealla) ja Diomedes, attikalainen pelike, noin 420 eaa.
Glaukos (m.kreik. Γλαῦκος) oli kreikkalaisessa mytologiassa Hippolokhoksen poika ja Bellerofonin pojanpoika. Hän toimi kapteenina Lyykian armeijassa hänen hyvän ystävänsä ja serkkunsa Sarpedonin komennossa. Troijan sodassa lyykialaiset taistelivat Troijan puolella, ja Glaukos oli taistelussa tunnettu urheudestaan.
Glaukos kohtasi taistelukentällä Diomedeen kasvokkain. Diomedeen haasteeseen hän vastasi, että Bellerofonin pojanpoikana hän taistelisi ketä tahansa vastaan. Kuultuaan tämä Diomedes iski keihäänsä maahan ja kertoi isoisänsä Oineuksen olleen Bellerofonin läheinen ystävä ja julisti, että vaikka he ovatkin eri puolilla, heidän tulisi jatkaa ystävyyssuhdetta. Ystävyytensä merkiksi Diomedes antoi pronssisen haarniskansa Glaukokselle ja Glaukos oman kultaisen sotisopansa Diomedeelle.
Troijalaisten hyökätessä kreikkalaisten muurin kimppuun Glaukos oli Sarpedonin ja Asteropaioksen joukoissa. Heidän ryhmänsä taisteli urhoollisesti mahdollistaen Hektorin murtautua muurin läpi. Hyökkäyksen aikana Teukros haavoitti Glaukosta nuolella, ja tämä joutui vetäytymään taistelusta. Myöhemmin, nähtyään Sarpedonin kuolettavasti haavoittuneena, Glaukos rukoili Apollonia auttamaan häntä pelastamaan kuolevan ystävänsä ruumis. Apollon paransikin hänen haavansa, ja Glaukos kokosi troijalaiset Sarpedonin ruumiin ympärille, kunnes jumalat kantoivat sen pois.
Myöhemmin sodassa, kun taistelut Akhilleuksen ruumiista käynnistyivät, Aias tappoi Glaukoksen. Aineias pelasti hänen ruumiinsa ja antoi sen sureville ystäville kuljetettavaksi Iliumin linnoitukseen.
François Buisseret

François Buisseret (1549 – 2. toukokuuta 1615) oli belgialainen roomalaiskatolinen arkkipiispa. Hänet nimitettiin Namurin hiippakunnan johtoon 3. joulukuuta 1601, ja piispaksi vihkiminen seurasi 10. helmikuuta 1602. Hän sai 9. helmikuuta 1615 nimityksen Cambrain arkkipiispaksi, jonka virkaan hänet asetettiin 24. maaliskuuta. Hän kuoli saman vuoden toukokuussa virassa. Tarkalleen vuoden kuluttua tästä hänen seuraajakseen nimitettiin François van der Burch.
François Brandt

| Mitalit | Mitalit | Mitalit |  |
| --- | --- | --- | --- |
|  François Brandt (vasemmalla), Roelof Klein ja heidän perämiehenään toiminut ranskalainen poika Pariisin olympialaisissa 1900. |  François Brandt (vasemmalla), Roelof Klein ja heidän perämiehenään toiminut ranskalainen poika Pariisin olympialaisissa 1900. |  François Brandt (vasemmalla), Roelof Klein ja heidän perämiehenään toiminut ranskalainen poika Pariisin olympialaisissa 1900. |  |
Maa:   Alankomaat
Miesten soutu
|  Olympialaiset  |  Olympialaiset  |  Olympialaiset  |  |
|  Kultaa | Pariisi 1900 | perämiehellinen kaksikko |  |
|  Pronssia | Pariisi 1900 | kahdeksikko |  |
François Antoine Brandt (29. joulukuuta 1874 Zoeterwoude – 4. heinäkuuta 1949 Naarden) oli alankomaalainen soutaja ja olympiavoittaja. Hän kilpaili vuoden 1900 kesäolympialaisissa Pariisissa, jossa hän voitti perämiehellisessä kaksikossa kultaa ja sai lisäksi kahdeksikossa pronssia.
Brandt opiskeli tie- ja vesirakentamista Delftin teknillisessä yliopistossa vuoteen 1900, ja olympialaisissa hän edustikin opiskelijoiden LAGA-soutuseuraa. Opintojensa jälkeen Brandt työskenteli rautateillä. Vuonna 1938 hänet vihittiin Vapaan katolisen kirkon piispaksi, ja hän palveli Belgiaa ja Alankomaita.
Fat Joe

| Fat Joe |
| --- | --- |
 Fat Joe huhtikuussa 2011.
Henkilötiedot
Syntynyt: 19. elokuuta 1970 (ikä 54) Bronx, New York, New York, Yhdysvallat
Muusikko
Taiteilijanimi:  Fat Joe, Fat Joe da Gangsta, Cook Coke ja Biel Saenz Corbera 
Laulukielet:  englanti
Aktiivisena:  1991–
Tyylilajit:  rap
Yhtyeet:  Terror Squad, D.I.T.C.
Levy-yhtiöt:  Terror Squad Entertainment Relativity Records Atlantic Records Imperial Records E1 Music
Aiheesta muualla
www.fat-joe.com
  [ Muokkaa Wikidatassa ] [ ohje ]  
Fat Joe (oikealta nimeltään Jose Antonio Cartagena, s. 19. elokuuta 1970 Bronx, New York, New York) on yhdysvaltalainen rap-artisti.
Elämä ja ura

Cartagena varttui vähävaraisessa perheessä New Yorkin etelä-Bronxissa. Hänen sukujuurensa ovat Kuubasta ja Puerto Ricosta. Cartagena kiinnoistui hip hopista 6-vuotiaana isoveljensä kautta. Latinotaustansa vuoksi hänellä oli aluksi vaikeuksia saada levysopimusta alalla, jossa enemmistö oli mustia. Hän sai lopulta levytyssopimuksen voitettuaan amatöörikilpailuja ja DJ:n soitettua hänen demoaan radiossa.
Fat Joe oli suosittu New Yorkin rapin underground-piireissä 1990-luvulla. Hän kuului myös Diggin' in the Crates Crew -nimiseen hip hop -kollektiiviin. Vuonna 2001 julkaistu Jealous Ones Still Envy (J.O.S.E.) nosti Fat Joen kuuluisuuteen. Single "What's Luv?", jossa oli mukana Ashanti, oli yksi vuoden 2002 menestyneimpiä hittejä Yhdysvalloissa[lähde? ] ja johti Grammy-ehdokkuuteen. Myös Fat Joen ja Remy Man vuoden 2016 single  "All the Way Up" sai Grammy-ehdokkuuksia.
Fat Joe esiintyi ensimmäistä kertaa Suomessa 2. heinäkuuta 2008, Helsingin Nosturissa.[lähde? ]
Fat Joe oli vuonna 2000 menehtyneen rap-artisti Big Punin läheinen ystävä ja teki yhteistyötä tämän kanssa.
Diskografia > Sooloalbumit

1993: Represent
1995: Jealous One's Envy #199 US
1998: Don Cartagena #7 US
2001: Jealous Ones Still Envy (J.O.S.E.) #21 US
2002: Loyalty #31 US
2005: All or Nothing #6 US
2006: Me Myself & I
2008: The Elephant in the Room!
2009: Jealous Ones Still Envy 2 (J.O.S.E. 2)
2010: The Darkside Vol. 1
Diskografia > Yhteisalbumit

1999: The Album (mukana Terror Squad)
2004: True Story (mukana Terror Squad)
2017: Plata O Plomo (mukana Remy Ma)
2019: Family Ties (Mukana Dre)
2021: What Would Big Do 2021 (Mukana DJ Drama)
Aiheesta muualla

Wikimedia Commonsissa on kuvia tai muita tiedostoja aiheesta .
Fat Joen kotisivut (Arkistoitu – Internet Archive)
Fat Joe MySpace -sivustolla
Fat Joe Internet Movie Databasessa. (englanniksi)
Preševo

| Preševo |
| --- | --- |

 vaakuna
 Preševo punaisella.
 Koordinaatit: 42°18′20″N, 21°38′34″E 
Valtio:   Serbia
Piiri:  Pčinja
Hallinto:  
 – Pormestari:  Shqiprim Arifi
Väkiluku (2002):  13 426
 – Väestötiheys:  600 as./km²
Aikavyöhyke:  UTC+1
 – Kesäaika:  UTC+2
Postinumero:  17523
Infobox OKVirheellinen NIMI-arvo: 
Preševo (serb. Прешево) tai Presheva (alb. Preshevë) on kunta Pčinjan piirissä Etelä-Serbiassa. Se on Preševon laakson maantieteellisen alueen suurin kunta.
Preševo on Serbian albaanien kulttuurillinen keskus, ja albaanit ovat kunnan suurin etninen ryhmä.
Historia

Serbit saapuivat Preševon alueelle 6. vuosisadalla saapuessaan Balkanille. Keskiajalla Preševon alue oli osa Serbian Kuningaskuntaa.
Vuosina 1887–1913 Preševo oli osa Osmanien valtakunnan Kosovon vilayettia. Ensimmäisen Balkanin sodan jälkeen alue palasi Serbian haltuun.
Vuosina 1929–1941 Preševo oli osa Vardarin banovinaa. Jugoslavian valtauksen jälkeen 20 huhtikuuta Bulgaria miehitti osan Jugoslaviasta, johon kuului Preševo. Syyskuussa 1944 Bulgaria antoi alueen natsi-Saksalle.
Vuodesta 1945 vuoteen 1992 Preševo oli osa Jugoslavian sosialistista liittotasavaltaa.
Vuonna 1992 alueen albaanit äänestivät alueen Preševon, Medveđan ja Bujanovacin liittämisestä Kosovoon.
Jugoslavian hajoamisen ja Kosovon sodan seurauksena albaanien separatistijärjestö UÇPMB alkoi taistella Serbiaa vastaan tavoitteenaan liittää Preševo, Medveđa ja Bujanovac Kosovoon.
Preševon konflikti päättyi vuonna 2001 separatistien häviöön.
7 maaliskuuta 2017 Albanian presidentti vieraili Preševossa ja Bujanovacissa, joissa albaanit muodostavat enemmistön.
Väestö

Monet Preševon ja Bujanovacin albaaneista boikotoivat vuoden 2011 väestönlaskentaa. Vuoden 2002 väestönlaskennassa albaanit muodostivat väestöstä 90 % ja loput olivat pääasiassa serbejä.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Preševo
Käännös suomeksi
François Braud

| Francois Braud |
| --- | --- |

Henkilötiedot
Syntynyt: 27. heinäkuuta 1986 (ikä 38) Pontarlier, Ranska
Uran tiedot
Lempinimi:  Fouez
Seura:  ARMEES-EMHM - Chamonix
Laji:  yhdistetty ja mäkihyppy 
Maailmancup
Kaudet:  2006–
Paras sijoitus:  2.
Voitot:  0
Palkintokorokkeella:  2
 Tietolaatikko päivitetty 6. joulukuuta 2018 
Aiheesta muualla
www.francois-braud.fr
| Mitalit> Maa:   Ranska.Yhdistetty.MM-kilpailut  | Mitalit> Maa:   Ranska.Yhdistetty.MM-kilpailut  | Mitalit> Maa:   Ranska.Yhdistetty.MM-kilpailut  | Maa:   Ranska> Yhdistetty. |
| --- | --- | --- | --- |
|  Kultaa | Val di Fiemme 2013 | normaalimäen joukkuekilpailu |  |
|  Kultaa | Falun 2015 | parisprintti |  |
|  Hopeaa | Falun 2015 | suurmäki + 10 km |  |
|  Pronssia | Falun 2015 | joukkuekilpailu |  |
|  Pronssia | Lahti 2017 | suurmäki + 10 km |  |
François Braud (s. 27. heinäkuuta 1986 Pontarlier) on ranskalainen yhdistetyn hiihtäjä.
Liberecin MM-kilpailuissa 2009 Braud kilpaili neljänneksi sijoittuneessa Ranskan joukkueessa. Lisäksi hän oli yhteislähtökisassa kymmenes, normaalimäen kisassa kahdestoista ja suurmäen kisassa neljästoista. Vancouverin olympialaisissa 2010 hän oli suurmäen Gundersen-kilpailussa 14:s ja joukkuekilpailussa neljäs. Oslon MM-kilpailuissa 2011 hän oli suurmäen Gundersen-kilpailussa yhdeksäs ja joukkuekilpailussa neljäs. Val di Fiemmen MM-kilpailuissa 2013 Braud voitti normaalimäen joukkuekilpailun kultaa yhdessä Ranskan joukkueen kanssa. Sotšin olympialaisissa 2014 hän oli suurmäen Gundersen-kilpailussa 13:s ja joukkuekilpailussa neljäs. Falunin MM-kilpailuissa 2015 hän voitti parisprintissä kultaa, suurmäen kilpailussa hopeaa, joukkuekilpailussa pronssia ja sijoittui normaalimäen Gundersen-kilpailussa 13:nneksi. Lahden MM-kilpailuissa 2017 hän saavutti suurmäen Gundersen-kilpailussa pronssia ja oli normaalimäessä kuudes. Pyeongchangin olympialaisissa 2018 hän oli molemmissa henkilökohtaisissa kilpailuissa viidestoista.
Yhdistetyn maailmancupissa Braud kilpaili ensimmäisen kerran Kuusamossa marraskuussa 2005. Ensimmäisen palkintosijansa hän saavutti Oslossa maaliskuussa 2014 oltuaan kolmas. Kaudella 2016–2017 hän sijoittui toiseksi Schonachissa.
Gloria Richard

Gloria Richard (s. 21. huhtikuuta 1934) on kanadalainen sopraano ja musiikkipedagogi. Hän sai opettajadiplominsa pianonsoitossa ja laulussa vuonna 1953. Hänen opettajiensa joukossa olivat Pierrette Alarie, Louise André, Bernard Diamant ja Roy Royal. Hän lauloi monien sinfoniaorkestereiden kanssa ja teki levytyksiä pianisti Claude Savardin kanssa. Hän toimi opetustehtävissä muun muassa Ottawan yliopistossa.
Fastroi

| Fastroi Oy |
| --- | --- |
Yritysmuoto:  osakeyhtiö
Perustettu:  2003 
Toimitusjohtaja:  Risto Jalovaara
Kotipaikka:  Joensuu
Toiminta-alue:  ohjelmistot
Tuotteet:  Fastroi Hilkka, Nappula
Liikevaihto:   5,2 milj. € (2019) 
Tilikauden tulos:   206 000 € (2019) 
Henkilöstö:  57 (2019) 
Kotisivu:  www.fastroi.fi
Infobox OKVirheellinen NIMI-arvo: 
Fastroi Oy on suomalainen teknologiayritys, joka on erikoistunut sosiaali- ja hoiva-alan sekä asumispalvelujen toiminnanohjaukseen. Fastroin toimipisteet sijaitsevat Joensuussa, Espoossa, Tampereella ja Lancashiressa Isossa-Britanniassa. Yhtiössä on 57 työntekijää (2019). Yrityksen liikevaihto oli vuonna 2019 noin 5,2 miljoonaa euroa. Fastroin toimitusjohtaja on Risto Jalovaara. Yhtiön hallitukseen kuuluvat puheenjohtaja Matti Kurki, Risto Jalovaara, Ilpo Kettunen, Ukko Lappalainen ja Jyrki Saarinen.